Կիմ Ջոնգ Ունի և Մուն Չժե Ինի ձեռսեղմումը
**Միջկորեական կառավարական հանդիպում** (կորեերեն՝ 년 남북정상회담), Հյուսիսային Կորեայի գերագույն առաջնորդ Կիմ Ջոնգ Ունի և Հարավային Կորեայի նախագահ Մուն Չժե Ինի միջև տեղի ունեցած երկկողմ պաշտոնական հանդիպում, որը տեղի է ունեցել կորեական երկու հանրապետությունների սահմանագծում գտնվող սրահում՝ 2018 թվականի ապրիլի 27-ին։ Սա երկու երկրների առաջնորդների թվով երրորդ պաշտոնական հանդիպումն է։

1953 թվականից ի վեր՝ Սառը և Կորեական պատերազմենրի ավարտից հետո, սա առաջին դեպքն է, երբ Հյուսիսային Կորեայի առաջնորդը՝ ի դեմս Կիմ Ջոնգ Ունի, ոտք է դնում Կորեական թերակղզու հարավային մաս։

Օրակարգ
-------

Կորեական երկու հանրապետությունների բարձրագույն կառավարական պաշտոնյաներն ապրիլի 4-ին անցկացրեցին աշխատանքային մակարդակով հանդիպումներ, որոնց ընթացքում քննարկվեցին խաղաղության տանն անցկացվելիք գագաթնաժողովի մանրամասները։ Արդյունքում պարզ դարձավ այն հանգամանքը, որ միջկորեական կառավարական հանդիպման ժամանակ օրակարգում լինելու է ապամիջուկայնացման հիմնահարցը, խաղաղության հաստատումը և փոխշահավետ համագործակցությունը։ Չնայած Ճապոնիայի վարչապետ Շինզո Աբեի հորդորներին՝ այնուամենայնիվ, Հյուսիսային Կորեայում մարդու իրավունքների ոտնահարման նախադեպերը գագաթնաժողովի օրակարգում չներառվեցին։

Հանդիպում
---------

Կորեական պետությունների նախագահների առանձնազրույցը՝ հարավկորեական պահակազորի հսկողությամբ։
Հանդիպման վայրի ընտրությունը կատարվել է Հարավային Կորեայի նախագահ Մուն Չժե Ինի կողմից։ ԿԺԴՀ գերագույն առաջնորդ Կիմ Ջոնգ Ունն իր հերթին հավանություն է տվել հարավկորեացի իր գործընկերոջ առաջարկին։ Արդյունքում՝ որպես կորեական երկու հանրապետությունների նախագահների հանդիպման վայր ընտրվել է երկու Կորեաների սահմանազատման գծի հարավային մասում գտնվող այսպես կոչված «խաղաղության սրահ»-ը։ Սա Հյուսիսային Կորեայի նախագահի առաջին այցն է Կորեա թերակղզու հարավային հատված։ Երկու առաջնորդների հանդիպումը տեղի է ունեցել հանրային կերպով՝ մամուլի ներկայությամբ (ուղիղ հեռարձակմամբ)։

Հանդիպման նախաձեռնության հեղինակը եղել է Մուն Չժե Ինը, ով Հյուսիսային Կորեայի առաջնորդին հրավիրել է խաղաղության բանակցությունների։ ԿԺԴՀ գերագույն առաջնորդն իր հերթին ընդունել է առաջարկը՝ առաջ քաշելով իր օրակարգն ու պայմանները։ Բանակցություններից հետո երկու երկրների ղեկավարները անցկացրել է ծառատունկի արարողություն, որի ժամանակ օգտագործելով Կորեայի հարավային մասի ջուրն ու հյուսիսի հողը, երկու երկրների սահմանազատման վայրում տնկել են խաղաղության ծառ։ Դրանից հետո սկսվել է հյուրասիրության արարողությունը՝ կորեական խոհանոցին բնորոշ ճաշատեսակներով։ Հանդիպման սրահն ու շրջակայքը զարդարված են եղել կորեական ավանդական զարդանախշերով, իսկ բանակցությունների շենքը շրջափակված է եղել հարավկորեական պահակազորով։

Ծանոթագրություններ
------------------

1. ↑  Choe, Sang-Hun (2018 թ․ փետրվարի 9). "Kim Jong-un Invites South Korean Leader to North for Summit Meeting". *The New York Times*. Retrieved 2018 թ․ մարտի 29.
2. ↑  "Seoul proposes high-level talks about Pyongyang summit". *Cheong Wa Dae*. 2018 թ․ մարտի 21. Արխիվացված է the original 2018 թ․ ապրիլի 27-ին. Retrieved 2018 թ․ մարտի 21. `{{cite news}}`: Unknown parameter `|dead-url=` ignored (`|url-status=` suggested) (help)
3. ↑  «Kim offers to visit Seoul 'any time if you invite me': South Korea»։ Վերցված է April 27, 2018
4. ↑  "North and South Korea set date for historic summit". abc.net.au. 2018 թ․ մարտի 29. Retrieved 2018 թ․ ապրիլի 15.
5. ↑  Bo-hyeop, Kim; Ji-eun, Kim (2018 թ․ ապրիլի 12). "President Moon views inter-Korean summit as opportunity to take a firm step toward peace". *The Hankyoreh*. Retrieved 2018 թ․ ապրիլի 15.
6. ↑  Lee, Taehoon (2018 թ․ մարտի 24). "South Korea says North Korea agrees to hold high-level talks". *CNN*. Retrieved 2018 թ․ մարտի 24.
7. ↑  "North Korean leader to visit South for first time". *Korea JoongAng Daily*. 2018 թ․ մարտի 8. Retrieved 2018 թ․ մարտի 24.
8. ↑  Smith, Nicola; Graham, Chris; Davies, Gareth (2018 թ․ ապրիլի 27). "Kim Jong-un and Moon Jae-in commit to Korean 'peace regime' to end nuclear conflict at historic summit". *The Telegraph*. Retrieved 2018 թ․ ապրիլի 27.